Folketing
2009-05-04

Jeg har da naturligvis også hørt de fynske kommuners kritik af udligningen, og deres kritik er for mig at se rettet imod én del af udligningen, men jeg mener altså, at man skal se udligningen som en helhed. Det er udligningssystemet som helhed, som skal ramme bedst muligt, og hvis der er områder, hvor det kan debatteres, om der er en tendens til, at en kommune underkompenseres, f.eks. med hensyn til de sociale udgifter, så overkompenseres kommunen på en række ikke-sociale udgiftsområder. Det gælder altså udpræget i de fynske kommuner, så derfor er det for mig at se misforstået entydigt at rette sin kritik mod en underkompensation på ét område, når man ikke samtidig medtager overkompensationen på andre områder.